કાંઈ પણ કહી દેવું એટલું મહત્ત્વપૂર્ણ નથી, જેવું કંઈ પણ ન કહેવું. બોલવું જો કળા છે તો મૌન તો સર્વશ્રેષ્ઠ કળા છે. ભારતમાં અનેક ઋષિ, મુનિ, સંત થઈ ગયા. જેમાંથી અસંખ્ય લોકોએ મૌન પાળીને સમગ્ર જીવન વ્યતિત કર્યું અનેક સાધક વર્ષ, બે વર્ષ, ૧પ વર્ષ કે તેનાથી વધુ સમય સુધી મૌન રહેવાની પ્રતિજ્ઞા કરતા હોય છે. મૌનનું રહસ્ય એટલું ઊંડું છે કે તેેને મૌન ધારણ કરનારો જ સમજી શકે છે. કહેવાનું ખૂબ થોડું હોય છે. જ્યારે ન કહેવાનું ઘણું વધારે હોય છે.